Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 564/12/8808	Rožňava, 18.9.2013
EEČ : 2-67-223-2013

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.8.2012, spisová značka Pv 564/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 20.04.2011 v Rožňave, prostredníctvom mandatára obchodnej spoločnosti Pohotovosť, s. r. o. XXXXX, požiadala túto spoločnosť o úver, pod č. 7058010, v sume 300 €, pričom v žiadosti o úver uviedla nepravdivé údaje o svojom zamestnaní a príjme, a na základe preverenia týchto údajov jej spoločnosť Pohotovosť, s. r. o. XXXXX úver neposkytla.

Uznesením prokurátora Okresnej prokuratúry XXXXX zo dňa 8.8.2012, spisová značka Pv 564/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením  prokurátora Okresnej prokuratúry XXXXX, sp. zn. Pv 564/2012 zo dňa 08.08.2012, bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvinenej XXXXX za pokus prečinu podvodu podľa § 14 ods. 1 Tr. zák., § 222 ods. 1 Tr. zák., na tom skutkovom základe, že 
dňa 20.04.2011 v Rožňave, prostredníctvom mandatára obchodnej spoločnosti Pohotovosť, s. r. o. XXXXX, požiadala túto spoločnosť o úver, pod č. XXXXX, v sume 300 €, pričom v žiadosti o úver uviedla nepravdivé údaje o svojom zamestnaní a príjme, a na základe preverenia týchto údajov jej spoločnosť Pohotovosť, s. r. o. XXXXX úver neposkytla.
Podľa § 216 ods. 2 Tr. por. bola obvinenej určená skúšobná doba v trvaní 12 (dvanásť) mesiacov.   
Uznesenie o podmienečnom zastavení trestného stíhania nadobudlo právoplatnosť dňa 18.08.2012, skúšobná doba teda uplynula dňa 18.08.2013.       
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z  Obecného úradu v XXXXX, Obvodného oddelenia PZ v XXXXX a Oddelenia ekonomickej kriminality, Odboru kriminálnej polície, OR PZ v Rožňave, som zistil, že obvinená v skúšobnej dobe viedla riadny život, nedopustila sa trestného činu, ani priestupku. Toho času nie je proti nej vedené žiadne trestné stíhanie, v registri trestov iný záznam nemá. 
Z vyššie uvedených skutočností vyplýva, že obvinená v skúšobnej dobe podmienečného zastavenia trestného stíhania splnila podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Orosz
prokurátor